stanford-oval/wikipedia huggingface dataset:
הנריק אויאמה
קריירת מועדונים

אויאמה התחיל את הקריירה שלו במחלקת הנוער של פלורה טאלין, ובגיל 16 הגיע לזו של דרבי קאונטי. ביוני 2009 חתם בקבוצה הראשונה ובנובמבר של אותה שנה הושאל לסטאפורד ריינג'רס לחודש אחד. בסיום העונה שוחרר מדרבי וחתם באלמניה אאכן הגרמנית לשנתיים. ב-27 בנובמבר 2010 ערך את הופעת הבכורה שלו. באאכן שיחק בעיקר עבור קבוצת הנוער, בינואר 2011 הושאל לפורטונה סיטארד עד לסיום העונה. בקיץ 2011 שוחרר מאאכן וחתם ברופס הפינית עד לסיום העונה. ב-17 הופעות בליגה, אויאמה כבש רק 2 שערים והוא לא הצליח למנוע מהמועדון לרדת לליגה השנייה.
ב-4 בינואר 2012 חתם במאת'רוול עד לסיום העונה. לאחר שבחמשת משחקיו הראשונים כבש 4 שערים, המועדון החליט להחתים את השחקן לשנתיים וחצי ואף העניק לו את תואר "השחקן הצעיר של החודש בליגה הסקוטית". במהלך עונת 2012/2013 בישל 16 שערים וסיים את העונה כמלך הבישולים של הליגה.
ב-16 ביוני 2013 חתם בלגיה ורשה הפולנית ל-3 שנים. ב-27 ביולי 2013 ערך את הופעת הבכורה שלו בליגה בניצחון 0–3 נגד פוגון שצ'צ'ין בה אף בישל את אחד השערים. מחזור לאחר מכן כבש את שער הבכורה שלו בליגה נגד פודבסקידזי ביילסקו-ביאלה. באוגוסט 2014 חזר למאת'רוול הפעם כשחקן מושאל לעסקה של חצי שנה. בינואר 2015 הושאל לספרסבורג 08 הנורווגית עד לתום העונה.
ב-4 בספטמבר 2015 חתם בסווינדון טאון מהפוטבול ליג הראשונה עד לסיום העונה. ב-7 בינואר 2016 הצטרף לואקר אינסברוק מליגת העל האוסטרית.
בקיץ 2016 חתם בגו אהד איגלס העולה החדשה לליגת העל ההולנדית. בינואר 2017 הושאל לדנדי מליגת העל הסקוטית עד לסיום העונה.
באוקטובר 2017 חתם בה.נ.ק. גוריצה מהליגה הקרואטית השנייה. בגוריצה, אויאמה כבש 6 שערים ובסיום העונה העפילה הקבוצה לליגת העל הקרואטית.
ב-21 ביוני 2018 אויאמה חתם במיידז' לגניצה מליגת העל הפולנית לשנתיים עם אופציה לשנתיים נוספות.
ב-8 בפברואר 2020, אויאמה חתם בוידזב לודז'.
ב-7 בינואר 2021, אויאמה חתם בפלורה טאלין מליגת העל האסטונית.
קריירה בינלאומית

בצעירותו שיחק בנבחרת הצעירה של אסטוניה. בפברואר 2012 זומן לראשונה לסגל הנבחרת הבוגרת, אך קבוצתו מאת'רוול לא אישרה לו להשתחרר. ב-25 במאי 2012 ערך את הופעת הבכורה שלו בנבחרת במשחק ידידות נגד קרואטיה.
ב-30 במאי 2018 אויאמה כבש את שער הבכורה שלו בנבחרת בניצחון 0–2 נגד ליטא.
תארים

ליגת העל הפולנית: 2013/2014
הליגה הקרואטית השנייה: 2017/2018
השחקן הצעיר של החודש בליגה הסקוטית: ינואר 2012
מלך הבישולים בליגה הסקוטית: 2012/2013
המשרד לענייני האיחוד האירופי (שוודיה)

| --- | --- |

 מידע כללי
 מדינה:  שוודיה שוודיה
 תחום שיפוט:  שוודיה 
 סוכנות אם:  משרד ראש הממשלה השוודי
 תאריך הקמה:  1991 (בפעם הראשונה) 2005 (בפעם השנייה) 2016 (בפעם השלישית)
 תאריך פירוק:  1996 (בפעם הראשונה) 2014 (בפעם השנייה)
 ממשלה:  הקבינט של אנדשון
 שר:  האנס דולגרין
 תאריך כניסה:  21 בינואר 2019
 
המשרד לענייני האיחוד האירופי (בשוודית: EU-ministern) הוא המשרד הממשלתי האמון על יחסי שוודיה עם מדינות האיחוד האירופי, ופועל מתוך משרד ראש הממשלה השוודי. המשרד עוסק בשאלות הנוגעות באינטרסים השוודים במדיניות הפנים של האיחוד, בהן שאלות הנוגעות בכלכלה, תעסוקה וצמיחה של אזרחי האיחוד החיים בשוודיה ושל אזרחי שוודיה החיים במדינות האיחוד, כמו גם בישום אמנת ליסבון. כיום (2021) מכהנן בתפקיד האנס דולגרין.
המשרד הוקם לראשונה ב-1991, בראשית כהונת ממשלת קארל בילדט, ופעל בראשיתו מתוך משרד החוץ השוודי, שכן שוודיה לא הייתה מדינה חברה באיחוד. בשנת 1996, לאחר הצטרפות שוודיה למדינות האיחוד, הוחלט להעביר את סמכויות השר לענייני האיחוד האירופי ממשרד החוץ למשרד הראש הממשלה, ולמעשה כך לביטול התפקיד. בשנת 2005 הוקם המשרד מחדש, עת סמכויותיו הוענקו לשר שאינו ראש הממשלה, אך נותר לשבת במשרד ראש הממשלה. לאחר הקמת ממשלתו הראשונה של סטפן לוון נסגר המשרד בפעם השנייה, וסמכויותיו פוזרו בין ראש הממשלה סטפן לוון לשרת החוץ שלו מרגוט ולסטרם. לאחר התפטרותה ב-2016 מונתה לתפקיד אן לינדה, ומאז המשרד פועל שוב כמשרד נפרד מתוך משרד ראש הממשלה.
שרי המשרד לענייני האיחוד האירופי

| מס' | שם | סיעה | סיעה | תקופת כהונה> התחלת כהונה | תקופת כהונה> סוף כהונה | תקופת כהונה> משך כהונה | ממשלה |
| --- | --- | --- | --- | --- | --- | --- | --- |
| 1 | אולף דינקלספיל |  | מפלגת המתונים | 4 באוקטובר 1991 | 7 באוקטובר 1994 | 3  שנים ו־3  ימים | ממשלת בילדט |
| 2 | מטס הלסטרם |  | המפלגה הסוציאל-דמוקרטית של שוודיה | 7 באוקטובר 1994 | 22 במרץ 1996 | שנה, 5  חודשים ו־15  ימים | ממשלת קרלסון השלישית |
-: 
| 3 | בוסה רינגהולם |  | המפלגה הסוציאל-דמוקרטית של שוודיה | 1 בינואר 2005 | 6 באוקטובר 2006 | שנה, 9  חודשים ו־5  ימים | ממשלת פרסון |
| 4 | סיסיליה מלמסטרם |  | מפלגת המתונים | 6 באוקטובר 2006 | 10 בפברואר 2010 | 3  שנים, 4  חודשים ו־4  ימים | ממשלת ריינפלט |
| 5 | בירגיטה אולסון |  | מפלגת המתונים | 10 בפברואר 2010 | 3 באוקטובר 2014 | 4  שנים, 7  חודשים ו־21  ימים | ממשלת ריינפלט |
| - | סטפן לוון מרגוט ולסטרם |  | המפלגה הסוציאל-דמוקרטית של שוודיה | 3 באוקטובר 2014 | 25 במאי 2016 | שנה, 7  חודשים ו־22  ימים | ממשלת לוון |
| 6 | אן לינדה |  | המפלגה הסוציאל-דמוקרטית של שוודיה | 25 במאי 2016 | 21 בינואר 2019 | שנתיים, 7  חודשים ו־27  ימים | ממשלת לוון |
| 7 | האנס דולגרין |  | המפלגה הסוציאל-דמוקרטית של שוודיה | 21 בינואר 2019 | מכהן | 5  שנים, 8  חודשים ו־6  ימים | ממשלת לוון ממשלת אנדשון |

ערך זה הוא קצרמרבנושא שוודיה. אתם מוזמנים לתרום לוויקיפדיה ו.
הערות שוליים

↑  כראש הממשלה
↑  כשרת החוץ
הנרייטה ריי

| --- | --- |

 לידה:  30 בדצמבר 1859 לונדון, הממלכה המאוחדת של בריטניה הגדולה ואירלנד 
 פטירה:  28 במרץ 1928 (בגיל 68) Upper Norwood, הממלכה המאוחדת 
 לאום:  אנגלים 
 מקום לימודים:  אקדמיה ז'וליאן 
 זרם באמנות:  ציור ויקטוריאני 
 בן או בת זוג:  ארנסט נורמנד 
 
הנרייטה אמה רטקליף ריי (באנגלית: Henrietta Emma Ratcliffe Rae‏; 30 בדצמבר 1859 – 26 בינואר 1928) הייתה ציירת אנגלייה בולטת של התקופה הוויקטוריאנית המאוחרת, שהתמחתה בנושאים קלאסיים, אלגוריים וספרותיים.
ביוגרפיה

הנרייטה ריי נולדה ב-30 בדצמבר 1859 בהאמרסמית', לונדון, לתומס בורבי ריי, עובד מדינה, ואן אליזה ריי, מוזיקאית, שהיה תלמידו של פליקס מנדלסון. היו להנרייטה שלושה אחים ושלוש אחיות.
הנרייטה ריי החלה ללמוד רשמית בגיל שלוש עשרה, התחנכה בבית הספר לאמנות בקויין סקוור, בבית הספר לאמנות של הת'רלי (כתלמידה הראשונה של בית הספר) ובמוזיאון הבריטי. ריי פנתה לאקדמיה המלכותית לאמנויות לפחות חמש פעמים עד שלבסוף זכתה במלגה של שבע שנים. מוריה שם כללו את סר לורנס אלמה-טדמה, שהשפיע בצורה החזקה ביותר על עבודתה המאוחרת, כמו גם פרנק דיקסי וויליאם פאוול פרית'.
בשנת 1884 התחתנה עם הצייר וסטודנט האקדמיה המלכותית ארנסט נורמנד, אך שמרה על שם נעוריה - בחירה שנחשבה באותה תקופה ליוצאת דופן - מכיוון שכבר החלה לבסס את המוניטין שלה כאמנית. והציגה באקדמיה המלכותית מדי שנה בתערוכות מאז 1881.
הזוג גר בהולנד פארק, מקום מגוריהם של אמנים רבים אחרים באותם ימים, כגון לייטון, מיליי, פרינספ ווטס. בזכרונותיה תיארה ריי את עמדותיהם והתנהגותם של כמה מהאמנים הבכירים יותר. באחד המקרים כזה טבל פרינספ את אגודלו בצבע כחול קובלט ופגע באחת מתמונותיה של ריי. כנקמה, ריי שרפה את כובעו על הכיריים שלה.
הנרייטה ובעלה נסעו לפריז בשנת 1890 כדי ללמוד באקדמיה ז'וליאן אצל ז'ול ג'וזף לפבר וז'אן ג'וזף בנג'מין-קונסטנט. בשנת 1893, הם עברו לשכונת אפר נורווד במזרח לונדון, לסטודיו שהוקם עבורם על ידי אביו של נורמנד. לזוג נולדו שני ילדים, בן (יליד 1886) ובת (ילידת 1893).
ריי הציגה את עבודותיה בארמון האמנויות היפות ובניין האישה בתערוכה הקולומביאנית העולמית בשנת 1893 בשיקגו, אילינוי.
ריי הייתה תומכת בפמיניזם ובזכות נשים. בשנת 1897 ארגנה הנרייטה ריי תערוכה של עבודותיהם של אמניות ליובל המלכה ויקטוריה.
היא נפטרה ב־26 בינואר 1928.
יצירה

במקרים רבים, נישואים של ציירות סיימו את הקריירות שלהן, ואילו במקרה של הנרייטה המצב הפוך - יצירתה התפתחה ופרחה אחרי נישאויה לארנסט, אותו היכרה כסטודנטית באקדמיה המלכותית. היא הציגה את התמונה הראשונה בגיל 20. תמונותיה הודפסו פעמים רבות, והיו נפוצות כאגרות ברכה לחג המולד ולשנה החדשה.
הנרייטה ריי התמחתה בנושאים קלאסיים, אלגוריים וספרותיים. היא זכתה לציון לשבח בתערוכה הבינלאומית בשנת 1889 בפריז, ובמדליה בתערוכה הקולומביאנית העולמית בשנת 1893 בשיקגו. הציור שלה של פלורנס נייטינגייל, מייסדת הסיעוד המודרני, הודפס לעיתים קרובות, ובדרך כלל מכונה "הגברת עם המנורה".
הציור של הנרייטה ריי "כס המלכות של ונוס "(1894) מכיל 13 דמויות. ציור אחר שלה "סר ריצ'רד ויטינגטון מחלק נדבות" (1900) מתאר את ריצ'רד ויטינגטון, סוחר מימי הביניים וראש העיר של לונדון שנבחר ארבע פעמים. היא העדיפה לצייר דיוקנאות גברים, בעיקר אנשים בולטים בחברה כולל לורד דאפרין בשנת 1901.
גלריה

נימפאות המים
ונוס
אופליה
אביב
ליידי דיקסון
דניאל דיקסון
ג'יימס ג'ונסון
הערות שוליים

1 2  Henrietta Rae (Mrs. Ernest Normand) : Fish, Arthur : Free Download, Borrow, and Streaming, Internet Archive (באנגלית)
1 2  Henrietta Rae - 10 artworks, Art Renewal Center
↑  Henrietta Rae (1859-1928), Victorian Art History, www.avictorian.com
↑  British Women Painters: 1893 Exposition--page 3, arcadiasystems.org
↑  Devereux, Jo (2016). The Making of Women Artists in Victorian England: The education and careers of six professionals. McFarland & Company. pp. 201–202.
| --- | --- |
בקרת זהויות :  BnF: cb149661932 (data)  GND: 1216190402  ISNI: 0000 0001 1563 2439  LCCN: no2007029921  RKD: 65408  ULAN: 500020011  VIAF: 27337271   WorldCat (עם VIAF): 27337271 
הנרייטה ריי, פלורנס נייטינגל, 1891
הספרייה הלאומית (סינגפור)

| --- | --- |

 מיקום:  סינגפור, סינגפור סינגפור
 סוג:  ספרייה לאומית
 ספריית הפקדה:  פרסומי הבנק העולמי
 תאריך ייסוד:  1823-הונחה אבן הפינה
 גודל האוסף:  כ-8.9 מיליון פרטים
 קואורדינטות:  1°17′52″N 103°51′15.2″E﻿ / ﻿1.29778°N 103.854222°E﻿ / 1.29778; 103.854222
 https://www.nlb.gov.sg/
  (למפת סינגפור מוגדלת) מלזיה אינדונזיה מצר סינגפורהספרייה הלאומית(למפת סינגפור רגילה) מלזיה אינדונזיה מצר סינגפורהספרייה הלאומית
לוגו הספרייה
הספרייה הלאומית (בסינית: 国家图书馆) בסינגפור ממוקמת על 11,304 מטר רבוע בשדרות ויקטוריה מס' 100. הבניין החדש, המונה 2 גושים של 16 קומות, החליף את הבניין הקודם שנסגר בשנת 2004. היא הספרייה הלאומית היחידה בסינגפור.
המבנה החדש, שאליו עברה הספרייה ב-22 ביולי 2005, הפך למבנה הדגל של מועצת הספריות הלאומיות של סינגפור, והוא מאגד בתוכו את ספריית העיון הנקראת גם ספריית לי קונג צ'יין, ואת ספריית ההשאלה הנקראת גם ספריית ההשאלה המרכזית (CLL) תחת גג אחד. כמו כן במבנה נמצא גם מרכז הדרמה שמנוהל על ידי מועצת האומנות הלאומית. נכון לשנת 2005, כלל אוסף הספרייה כ-8.9 מיליון פריטים.
המבנה הנוכחי

המבנה הנוכחי מכיל 2 גושים של 16 קומות כל אחד ושלושה מרתפים. כל גוש מחובר לרעהו על ידי גשר בכל קומה. ספריית ההשאלה נמצאת במרתף 1, וספריית העיון נמצאת בקומות 7-13. בבניין נמצא מרכז לאמנויות הבמה, שמנוהל על ידי מועצת האמנות הלאומית בקומות 2-5. בקומה ה-16 קיים מתחם סגור לאירועים בשם The Pod. ממתחם זה יש מבט פנורמי על האי סינגפור, ועל האיים השכנים מלזיה ואינדונזיה. בקומה ה-14 מצויים המשרדים של מועצת הספריות הלאומית. בכל המבנה ישנן גינות מרובות, אולם רק שתיין מהן פתוחות לציבור. אחת מהן בקומה ה-5 והשנייה בקומה ה-10. את המבקרים משרתות 3 מעליות שקופות בעלות מבט פנורמי עלך העיר גם כן. בקומה הראשונה, מלבד הכניסה הראשית מצויים גם בית קפה ומתחם שמציג לפעמים מוצגים מהספרייה.
היסטוריה > השנים המוקדמות

אבן הפינה לספרייה הונחה בשנת 1823, על ידי סר תומאס סטמפורד ראפלס (מייסד סינגפור המודרנית), כחלק מ"המוסד הסינגפורי" (בית הספר הסינגפורי הראשון). בנייתה הושלמה בשנת 1837, ומנהלה הראשון היה ד"ר רוברט מוריסון, שהיה נדבן ומחנך. בתחילה הספרייה הייתה פתוחה בחינם רק לתלמידי ולמרצי בית הספר ופתוחה רק בשעות הפתיחה שלו, אולם גם אזרחי העיר היו יכולים להשתמש בשירותיה תמורת 25 סנט לחודש. בשנת 1845, החלה הספרייה לפעול גם מעבר לשעות הפעילות של המוסד הסינגפורי, והפכה לספרייה העצמאית הראשונה בסינגפור. בשנת 1887 עברה הספרייה למבנה חדש, יחד עם המוזיאון הסינגפורי.
היסטוריה > תחת הכיבוש היפני

שבועיים לפני הפלישה היפנית לסינגפור, נהפכה הספרייה למרפאה של הכוחות הבריטים והאוסטרלים. הספרייה נפתחה מחדש רק באפריל 1942 תחת השם Syonan Tosyokan  כחלק מתהליך החלפת השמות באי לשמות יפניים. למזלה של הספרייה, מנהלה היה מקורב לקיסר היפני ורק כ-500 מהספרים בה הושמדו, בניגוד לספרייה במלזיה שנפגעה קשות. מנהל הספרייה בתקופה הציל ספרים רבים משריפה בכך שפתח מיזם שבו אזרחי סינגפור הביאו את ספריהם מבתיהם המופצצים לספרייה. בתוך חודש אחד יותר מ-40,000 ספרים חדשים הובאו לספרייה. הספרייה נפתחה מחדש לאחר סיום הכיבוש תחת המנדט הבריטי על האי ב-1945, ובכך הגיע לסיומה תקופת שלטון היפנים על הספרייה.
היסטוריה > תחת השלטון הבריטי

תחת השלטון הבריטי נעשו מאמצים להפוך את הספרייה לנגישה יותר לציבור. שיטה חדשה לסידור הספרים שהוחלפה רק ב-1988 בשיטה ממוחשבת והעסקת ספרנים מקצועיים היו חלק מהמאמצים. השינוי המשמעותי ביותר היה העברת הספרייה למבנה חדש ברחוב סטמפורד. כמו כן, בעזרת תרומות של הפילנתרופ לי קונג צ'יין (שעל שמו נקראת הספרייה) הפכו את הספרייה לפתוחה לציבור בחינם. בכך הושלם המהפך של הספרייה מספרייה בית ספרית בתשלום לספרייה ציבורית חינמית. הספרייה החלה לשמש גם כמחסן עבור כל היצירות הספרותיות שנדפסו בסינגפור.
היסטוריה > עצמאות סינגפורית

מנהלת הספרייה הסינגפורית הראשונה הייתה הדוויג אנואר. תרומתה החשובה ביותר הייתה התפשטות הספרייה לפרברי העיר, שנעשתה בשיתוף פעולה עם מתכנני העיר. כמו כן, הקימה הספרייה בעזרת תרומות מאונסק"ו שירותי ספרייה ניידים שמטרתם הייתה לעודד ילדים לקרוא. בשנת 2004 עברה הספרייה מהמבנה הישן אל המבנה הנוכחי, שמאגד בכוחו מספר רב של מוקדי תרבות. הצלחתה של הספרייה, והפיכתה למרכז תרבותי חשוב וגדול המכיל מיליוני פריטים יכולה להוות מראה להתפתחות סינגפור לאורך הדורות.
ספריות במבנה > ספריית ההשאלה המרכזית CCL

בספרייה זו מעל ל-200,000 ספרים שהציבור הרחב יכול לשאול, ומתוכם כ-100,000 ספרי סיפורת. בספרייה ישנם 726 מגזינים, 74 עיתונים, דיסקים וספרי שמע. בספרייה ישנם גם ספרים בשפה הסינית, מלאית והטמילית.
בספרייה שתי גינות נוי, שמפרידה ביניהם חומה בעלת 500 לבנים מהבניין הקודם. כמו כן ישנו מקום מיוחד לספרי ילדים וחדר שבו מתקיימים אירועים.
ספריות במבנה > ספריית העיון Lee Kong Chain Library

לאחר שקרן לי תרמה 60,000,000 מיליון דולר להקמת ספרייה זו, הוחלף שמה מספריית העיון הלאומית לספריית לי קונג צ'יין, ע"ש ד"ר לי קונג צ'יין. הספרייה ממוקמת על שטח של 14,265 מטר מרובע, ומחולקת ל-7 קומות. בספרייה ישנם 530,000 פריטים, מודפסים ולא מודפסים, ומאפשרת שירותי עיון דרך SMS, דואר אלקטרוני, טלפון, פקס וכמובן במבנה עצמו. במבנה קיים חיבור אלחוטי לאינטרנט. למרות שלא ניתן להשאיל את הספרים, ישנם חדרי קריאה ואף חדרי דיון בספרים.
ספריות במבנה > ספריית העיון Lee Kong Chain Library > קומות

קומה 7-אוספי מדעי החברה, מדעי הרוח, מדע וטכנולוגיה.
קומה 8-אוספי אמנות והעסקים.
קומה 9- אוספים בשפות: סינית, מלאית וטמילית.
קומה 10-תרומות ואוסף ספרות ילדים אסיאתית.
קומה 11-אוספים מסינגפור ומדרום מזרח אסיה.
קומה 12-אוספים נדירים, כניסה רק לאחר אישור.
קומה 13-אוספים נדירים, כניסה רק לאחר אישור.
ספריות במבנה > מרכז הדרמה Drama Center

מרכז הדרמה מנוהל על ידי מועצת האמנות הלאומית. זהו מרכז לאמנות הבמה בעל קיבולת של 615 צופים. כמו כן, במרכז זה נמצא גם אולם קולנוע, חדר VIP ובר.
הספרייה הלאומית תומכת גם היא באמנות המקומית על ידי רכישה של יצירות אמנות של אמנים מסינגפור ותלייתם על קירות הספרייה.
ראו גם

רשימת ספריות לאומיות
הכניסה לבניין
גינה בבניין.
אוסף סינגפור ודרום מזרח אסיה, Lee Kong Chian Reference Library
המשרד למשאבי טבע של רוסיה

| --- | --- |
סמל המשרד

בניין המשרד במוסקבה
 מידע כללי
 מדינה:  רוסיה 
 תחום שיפוט:  רוסיה 
 סוכנות אם:  ממשלת רוסיה 
 סוכנות בת:  Federal Agency for Water Resources 
 תאריך הקמה:  1991
 שר:  אלכסנדר קוזלוב
 תאריך כניסה:  9 בנובמבר 2020
 מטה מרכזי:  מוסקבה 
 עובדים:  350 
 http://www.mnr.gov.ru
 
המשרד למשאבי טבע, רשמית המשרד למשאבי טבע ואיכות הסביבה של רוסיה (ברוסית: Министерство природных ресурсов и экологии Российской Федерации) הוא משרד ממשלתי פדרלי האחראי להגנת הסביבה ולהגנה על משאבי הטבע ברוסיה (לרבות ניהול הפארקים הלאומיים ושמורות הטבע), פיקוח על שמירת הסביבה ויישום מדיניות הממשלה בתחום האקולוגיה. המשרד הוא גם הגוף העיקרי המפקח על אספקת מים ברוסיה.
המשרד הוקם לראשונה בתור המשרד למשאבי טבע ואקולוגיה בשנת 1991, ב-1996 המשרד להגנת הסביבה פורק. באותה שנה הוקם המשרד למשאבי טבע שקיבל על עצמו תפקידי הגנה על הסביבה במאי 2000.
ב-12 במאי 2008, בתקופת ממשלת פוטין השנייה המשרד שינה את שמו למשרד למשאבי טבע ואיכות הסביבה.
מבנה

השירות הפדרלי להידרומטאורולוגיה ופיקוח על הסביבה (Федеральная служба по гидрометеорологии и мониторингу окружающей среды)
השירות הפדרלי לפיקוח בתחום השימוש בטבע (Федеральная служба по надзору в сфере природопользования)
הסוכנות הפדרלית למשאבי מים (Федеральное агентство водных ресурсов)
הסוכנות הפדרלית לשימוש הטבע (Федеральное агентство по недропользованию)
סוכנות היערות הפדרלית (Федеральное агентство лесного хозяйства)
שרים

| שם | תפקיד | תקופת כהונה | הערות |
| --- | --- | --- | --- |
| איגור גברילוב | שר האקולוגיה ושימוש בטבע | נובמבר - דצמבר 1991 | הוקם כמשרד ממשלתי של רוסיה הסובייטית |
| ויקטור דנילוב-דניליאן | שר משאבי הטבע והגנת הסביבה | דצמבר 1991 - אוגוסט 1996 | שר הגנת הסביבה ומשאבי הטבע הראשון של הפדרציה הרוסית |
| ויקטור אורלוב | שר משאבי הטבע | אוגוסט 1996 - אפריל 1998 |  |
| ויקטור נקרוטנקו | שר משאבי הטבע | אפריל - אוקטובר 1998 |  |
| ו. אורלוב | שר משאבי הטבע | אוקטובר 1998 - אוגוסט 1999 |  |
| בוריס יאצקביץ' | שר משאבי הטבע | אוגוסט 1999 - יוני 2001 |  |
| ויטלי ארטיוחוב | שר משאבי הטבע | יוני 2001 - מרץ 2004 |  |
| יורי טרוטנב | שר משאבי הטבע; השר למשאבי הטבע ואיכות הסביבה | מרץ 2004 - מאי 2012 | במאי 2008 הפך משרד משאבי הטבע למשרד משאבי הטבע ואיכות הסביבה |
| סרגיי דונסקוי | השר/ה למשאבי הטבע ואיכות הסביבה | מאי 2012 - מאי 2018 |  |
| דמיטרי קובילקין | השר/ה למשאבי הטבע ואיכות הסביבה | מאי 2018 - נובמבר 2020 |  |
| סבטלנה רדצ'נקו | השר/ה למשאבי הטבע ואיכות הסביבה | 9 - 10 בנובמבר 2020 | ממלאת מקום |
| אלכסנדר קוזלוב | השר/ה למשאבי הטבע ואיכות הסביבה | 10 בנובמבר 2020 - ואילך |  |
הערות שוליים

↑  "Ministry of Natural Resources of the Russian Federation". אורכב מ-המקור ב-2011-05-11. נבדק ב-2016-07-09.
↑  "Ministry of Natural Resources and Ecology: structure and objectives". נבדק ב-2016-07-09.
| --- | --- |
בקרת זהויות :  LCCN: n93034692  SUDOC: 145664635  VIAF: 142044578   WorldCat (עם VIAF): 142044578
הופסין

| --- | --- |

 לידה:  18 ביולי 1985 (בן 39) לוס אנג'לס, ארצות הברית 
 שם במה:  Hopsin 
 מקום הקמה:  לוס אנג'לס 
 מוקד פעילות:  ארצות הברית 
 תקופת הפעילות:  מ-2001 
 מקום לימודים:  תיכון ג'יימס מונרו 
 סוגה:  מוזיקת היפ הופ, הורורקור, היפ הופ קומדי, היפ הופ מחתרתי, היפ הופ אלטרנטיבי, הארדקור ראפ, היפ הופ של החוף המערבי 
 שפה מועדפת:  אנגלית 
 חברת תקליטים:  האחים וורנר רקורדס, Undercover Prodigy, רות'לס רקורדס, פאנק ווליום, 300 אנטרטיינמנט 
 www.undercoverprodigy.com
 פרופיל ב-IMDb
 
מרקוס ג'מאל הופסון (באנגלית: Marcus Jamal Hopson; נולד ב-18 ביולי 1985), הידוע גם תחת שם הבמה הופסין (Hopsin), הוא ראפר, במאי וידאו קליפים ומפיק מוזיקלי אמריקאי. ב-2007 הופסין חתם בחברת התקליטים רות'לס רקורדס, וב-2009 הוא הקים את חברת ההקלטות פאנק ווליום (Funk Volume). סימן ההיכר של הופסין הן עדשות המגע בצבע לבן אותן הוא מרכיב בקליפים, בהופעות ובראיונות.
תחילת חייו

מרקוס הופסון נולד ב-18 ביולי 1985 בלוס אנג'לס, וגדל בפנורמה סיטי (שכונה בלוס אנג'לס). הופסין למד בכיתת חינוך מיוחד בתיכון ג'יימס מונרו. הופסין התחיל לעסוק בסקייטבורדינג בגיל 12, במספר קליפים שלו יש קטעי סקייטבורדינג שלו.הוא התחיל לראפראפ בגיל 6, ולקח את התחביב יותר ברצינות בשנת 2003. ב-2004 הוא עזב את התיכון כדי לקדם את הקריירה המוזיקלית שלו, והתחיל לשים עדשות מגע בצבע לבן כדי שהן יהיו סימן ההיכר שלו וכדי שהן יבדילו אותו מההופעה הקלישאתית של שאר הראפרים האפרו אמריקאים.
קריירה מוזיקלית > 2007 – 2009: החתימה ברות'לס רקורדס והקמת פאנק ווליום

ב-2007 הופסין חתם בחברת התקליטים רות'לס רקורדס. ב-27 במאי 2008 הוא שחרר את הסינגל הראשון שלו,"Pans In the Kitchen". ב-27 באוקטובר 2009 הופסין הוציא לאור את האלבום הראשון שלו, "Gazing At the Moonlight", אך בגלל שרות'לס רקורדס לא תמכו בהוצאת האלבום, הופסין החליט לעזוב את הלייבל. זמן קצר לאחר שעזב את רות'לס רקורדס, הופסין הקים יחד עם דמיאן ריטר את חברת התקליטים העצמאית פאנק ווליום. SwizZz, אחיו הקטן של דמיאן ריטר וחבר לכיתה של הופסין, היה האומן הראשון שחתם בפאנק ווליום. ביוני 2009 הופסין ו-SwizZz שחררו מיקסטייפ משותף שנקרא "Haywire", כדי לקדם את חברת התקליטים. בתחילה פאנק ווליום רצתה לשווק את המיקסטייפ מסחרית, אך בגלל שבאותו הזמן הופסין היה עדיין חתום ברות'לס רקורדס החברה לא יכלה לעשות זאת.
קריירה מוזיקלית > 2010 - 2011 : ההצלחה עם פאנק ווליום

ב-1 באוגוסט 2010 הופסין שחרר את הסינגל הראשון מהאלבום השני שלו, "Nocturnal Rainbows". ב-8 באוקטובר 2010 הופסין פרסם ביוטיוב את הקליפ של הסינגל השני מהאלבום, "Sag My Pants". הקליפ זכה להצלחה, כאשר נכון להיום יש לו יותר מ-35 מיליון צפיות ביוטיוב. בשיר הופסין לועג לראפרים ליל ויין, דרייק, סולג'ה בוי, לופה פיאסקו, ריק רוס ולטומיקה רייט (הבעלים של רות'לס רקורדס). ב-19 בנובמבר 2010 הופסין הוציא לאור את אלבומו השני, "Raw". במרץ 2011 הוא יצא למסע הופעות, שנמשך חודשיים, כדי לקדם את האלבום השני שלו.
ביולי 2011, הופסין פרסם ביוטיוב את הקליפ לשיר "Ill Mind of Hopsin 4", שזכה ל-21 מיליון צפיות ביוטיוב. בשיר הוא לועג על הראפר טיילר, דה קריאייטור (Tyler, The Creator) מקולקטיב ההיפ הופ, אוד פיוצ'ר. ב-31 באוקטובר 201, הופסין התארח במשחק באטל ראפ בפלאפון, שנקרא Battle Rap Stars.
קריירה מוזיקלית > 2012 – היום: הפריצה למיינסטרים ו-Knock Madness

בינואר 2012 הופסין התארח יחד עם B.o.B בסינגל "?Am I a Psycho" של הראפר טק ניין. ביולי 2012 הופסין שחרר את הקליפ של השיר "Ill Mind of Hopsin 5", הקליפ זכה למיליון צפיות בפחות מ-24 שעות מאז ששוחרר ונכון להיום הוא הגיע ליותר מ-45 מיליון צפיות. ב-"Ill Mind of Hopsin 5" הופסין מבטא את התסכול שלו על הנוער ועל הראפרים של היום. השיר הגיע למקום 17 במצעד שירי הרית'ם אנד בלוז\היפ הופ הדיגיטליים הכי חמים של המגזין בילבורד. באוקטובר 2012, הופסין הופיע בפרסי ה-BET יחד עם סקולבוי קיו, מק מילר ומיסטיקל.
ב-26 בנובמבר 2013 הופסין הוציא לאור את האלבום "Knock Madness". האלבום מכיל הופעות אורח של הראפרים: SwizZz, דיזי רייט, ג'ארן בנטון וטק ניין. האלבום הגיע למקום 76 במצעד בילבורד 200 ונמכרו כ-4000 עותקים של האלבום בשבוע הראשון לצאתו.
בסוף 2017 הוציא את אלבומו החמישי "No Shame". בתחילת מרץ 2018 יצא לסיבוב הופעות אירופאי שבסופו יגיע גם לישראל, להופעה יחידה במועדון הבארבי בתל אביב.
השפעתו החיובית

הופסין משייך את עצמו לתנועת הסטרייט אדג' ואף ביטא בשיריו ובראיונות שנערכו עמו את התנגדותו לשימוש בסמים ובאלכוהול, וביקר את הבדרנים שמעודדים שימוש של סמים ואלכוהול בגיל צעיר. הופסין הצהיר שהוא מנסה להיות ראפר שיכול להוות השפעה חיובית על אנשים ששומעים את המוזיקה שלו.
מחלוקות > טיילר, דה קריאייטור

ביולי 2011, הופסין שחרר את השיר "Ill Mind of Hopsin 4". בשיר הוא לועג לראפר טיילר, דה קריאייטור (מקולקטיב ההיפ הופ אוד פיוצ'ר) ועל הקליפ שלו "Yonkers". הופסין אמר שהוא שונא את המוזיקה של אוד פיוצ'ר, וציין שהמוזיקה שלהם יותר מדי שלילית ; כמו כן הוא מתח ביקורת על איכות ההפקה של ההרכב. טיילר אמר ברשת החברתית Formspring שהופסין "מריר" ושהוא מנסה לפרסם את עצמו בעזרת אמירות כנגדו וכנגד אוד פיוצ'ר.לאחר מכן הופסין השיב, שאין לו סכסוך עם טיילר.
מחלוקות > סולג'ה בוי

הסכסוך בין הופסין לסולג'ה בוי החל עם שחרור הסינגל "Sag My Pants", שבו הופסין לועג לסולג'ה בוי. בסוף 2011 סולג'ה בוי כינה את הופסין "טיפש", אך הוא אמר שהוא לא יטרח להוציא דיס עליו עד שהופסין לא יהיה יותר מוכר. ב-3 בספטמבר 2012 סולג'ה שחרר דיס על הופסין, שנקרא "That Nigga Not Me". לאחר הוצאת הדיס הופסין התראיין עם טים וסטווד, בראיון הוא אמר שהדיס "That Nigga Not Me" מחריד וציין שסולג'ה בוי הוא הראפר היחיד שהוא מסוכסך איתו.
מחלוקות > המעצר באורלנדו

ב-25 באוגוסט 2012 הופסין הופיע ב-Club 57 West (מועדון לילה שנמצא באורלנדו, פלורידה). בעלי המועדון האריכו את ההופעה מבלי לידע מראש את הסוכנים של הופסין, בעקבות כך החל ויכוח מילולי בין הסוכנים של הופסין לבין בעלי המועדון. מספר עדים טענו שהופסין ניסה ליישב את ההדורים עם בעלי המקום, ואף הציע להאריך את ההופעה בעוד 15 דקות. הופסין נעצר על ידי המשטרה באותו הלילה, ברישומי המשפט נטען שהוא נעצר בגין הפרת סדר במקום ציבורי. ב-21 בספטמבר העוזר לפרקליט המדינה החליט לא לפרסם באופן רשמי את המידע על המקרה. לאחר המקרה הופסין הכחיש את האישומים כנגדו, ואף ציין שהוא נעצר מכיוון שהוא שחור.
דיסקוגרפיה > אלבומי אולפן

| שם האלבום | פרטי האלבום | מקום במצעדים> US | מקום במצעדים> US Heat | מקום במצעדים> US R&B | מקום במצעדים> USRap |
| --- | --- | --- | --- | --- | --- |
| Gazing at the Moonlight |  תאריך: 27 באוקטובר 2009  חברת תקליטים: רות'לס רקורדס | — | — | — | — |
| Raw |  תאריך: 19 בנובמבר 2010  חברת תקליטים: פאנק ווליום | — | 46 | — | — |
| Knock Madness |  תאריך: 26 בנובמבר 2013  חברת תקליטים: פאנק ווליום, חברת הפצה אמפייר | 76 | 1 | 13 | 7 |
| Pound Syndrome |  תאריך: 24 ביולי 2015  חברת תקליטים: פאנק ווליום, וורנר ברוס | 17 |  |  |  |
דיסקוגרפיה > מיקסטייפ

| שם האלבום | פרטי האלבום |
| --- | --- |
Haywire (עם Swizzz):  תאריך: 18 ביוני 2009  חברת תקליטים: פאנק ווליום
פילמוגרפיה > סרטים

2001 - המהפך של מקס קייבל
2009 - תהילה
2010 - להפיץ את העולם
2013 - Independent Living: The Funk Volume Documentary
פילמוגרפיה > טלוויזיה

2002 - כל כך רייבן
2015 - רצח מדרגה ראשונה
פילמוגרפיה > משחקים

2011 - Battle Rap Stars